Roman Viktjuk

Roman Hryhorovytsj Viktjuk (ukrainsk: Роман Григорович Віктюк, russisk: Роман Григорьевич Виктюк /Roman Grigorjevitsj Viktjuk, engelsk transkripsjon: Roman Viktyuk; født 28. oktober 1936 i Lwów i Polen - senere Lviv i Ukraina; død 17. november 2020 i Moskva i Russland) var en ukrainsk-russisk teaterregissør, skuespiller og manusforfatter.

Liv og virke 
I 1956 avsluttet Viktjuk sine studier ved Det statlige institutt for teaterkunst i Moskva - og der skulle han senere i livet bli professor og undervise selv. Blant hans lærere var Jurij Zavadskij og Anatolij Jefros.

Han virket i en rekke teatre i Sovjetunionen, i flere sovjetrepublikker; i fødebyen Lvov, Kalinin, Tallinn, Vilnius, Minsk, Kyiv og Moskva. Fra midten av 1970-årene begynte han selv å inscenere teaterstykker.

I 1991 grunnla han et privat teater i Moskva, oppkalt etter seg selv, og var både kunsterisk leder og direktør. Han var dessuten professor ved Det russiske akademi for teaterkunst i Moskva (GITIS).

Roman Viktjuk døde i Moskva den 17. november 2020, etter at han den 27. oktober var blitt innlagt på sykehus med en SARS-CoV-2-infeksjon, og ble gravlagt på Lytsjakiv-kirkegården i Lviv.

Hedersbevisninger 
 2003 Fortjent kunstner - Russland
 2006 Folkets kunstner - Ukraina
 2009 Folkets kunstner - Russland

Referanser

Eksterne lenker 
 
 Nettsiden til Roman-Viktsjuk-teateret (eng./rus.)
 Biografi på viktsjukteaterets sider (eng./rus.)

Teatersjefer
Russiske skuespillere
Ukrainske skuespillere
Manusforfattere
Russiske professorer
Ukrainske professorer
Dødsfall relatert til covid-19 i Russland
Forfattere ofre for covidpandemien
Skuespillere ofre for covidpandemien